**ОБЩИНСКА ИЗБИРАТЕЛНА КОМИСИЯ**

**ОБЩИНА РАКОВСКИ, ОБЛАСТ ПЛОВДИВ**

**ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВE** **И  НАЦИОНАЛЕН РЕФЕРЕНДУМ НА** **25 ОКТОМВРИ 2015 Г**

П Р О Т О К О Л

№ 21/08.10.2015 год.

Днес 08.10.2015 год. от 17,20 часа се проведе заседание на ОИК-Раковски, в състав:

Председател: Мариана Милкова Баева Зам. председател: Лилияна Танчева Шопова Секретар: Йовко Генов Стойков

Членове: Димитър Ташков Ташков

Стойо Иванов Фитнев

Йосиф Климентов Терзийски

Магда Костадинова Станчева

Йонка Иванова Шаркова

Михаил Григоров Григоров

Красен Георгиев Стефанов

Мария Лаврентова Домовчийска

Заседанието е редовно и може да взима решения.

Заседанието се проведе при следния дневен ред:

1. Преразглеждане на жалба с вх. № 70 от 03.10.2015 год от Павел Андреев Гуджеров, кандидат за кмет на община Раковски от ПП „ГЕРБ” , в изпълнение на Решение № 2518-МИ от 07.10.2015 г. на ЦИК , относно отменяне на Решение № 83 от 03.10.2015 г. на ОИК – Раковски
2. Определяне на специалисти към ОИК-Раковски.

По точките от дневния ред докладва последователно председателя на ОИК -Раковски

След направените разисквания ОИК Раковски взе следните Решения:

**РЕШЕНИЕ  
№ 87  
 08.10.2015г.**

ОТНОСНО: Изпълнение Решение № 2518-МИ от 07.10.2015 г. на ЦИК, във връзка с отменяне на Решение № 83 от 03.10.2015 г. на ОИК - Раковски

В ОИК – Раковски е постъпила жалба с  вх. № 70/03.10.2015г., подадена от**Павел Андреев Гуджеров**, кандидат за кмет на община Раковски от ПП „ГЕРБ”.

    В подадената жалба се изтъкват данни за нарушения на Изборния Кодекс – чл.183, ал.5, доколкото плакатите на ПП „ГЕРБ” за кандидат за кмет и кандидати за общински съветници са вече поставени и до края на изборния ден е забранено тяхното унищожаване и заличаване. Жалбоподателят сезира, че на много места в гр. Раковски, по главните улици и булеварди в трите квартала, включително по ул. „П. Богдан” и бул. „Раковски” на улични стълбове, по огради, автобусни спирки, съоръжения на ЕВН и други повърхности, където вече са поставени плакати и агитационни материали на ПП”ГЕРБ” - кандидата за кмет на община Раковски и кандидатите за общински съветници за участие в изборите, тези плакати са унищожени (частично скъсани) или изцяло закрити, **а на тяхно място, или директно върху тях, закривайки ги изцяло, са поставени плакати и агитационни материали на кандидата на ПП „БСП” за кмет и кандидатската листа за общински съветници на ПП „БСП”.**

       Жалбоподателят настоява ОИК-Раковски да постанови решение, с което да се разпореди следното:

1. Да се извърши проверка, относно достоверността на изложеното в жалбата и да бъде гласувано решение на ОИК-Раковски, с което да бъде разпоредено премахването на агитационните материали, поставени в нарушение на ИК;
2. Да се предупредят представителите на ПП „БСП” да съблюдават забраните, установени в закона, досежно унищожаването на агитационни материали, като за залепване на плакати да бъдат използвани други свободни места, отредени за целта;
3. Доколкото е налице нарушение на закона, същото безусловно обнаружва състав на административно нарушение, за което следва да се наложи съответната санкция на виновните лица. В тази връзка жалбоподателят настоява да се наложи максимално предвидената в закона глоба, за да се постигне ефекта на наказанието и да се въздейства предупредително, с оглед избягване на подобни нарушения до края на предизборната кампания.

    ОИК-Раковски се запозна подробно с получената жалба, направи проверка на място, като в хода на проверката се установи, че същата е подадена от редовно упълномощено лице и е процесуално допустима. Видно от шестте броя снимков материал, предоставени от жалбоподателя се вижда, че агитационнте материали-плакати на ПП „БСП” са поставени изцяло или частично върху агитационните материали-плакати на ПП” ГЕРБ.

Предвид изложеното по-горе и на основание чл. 87, ал. 1, т. 22 от ИК ОИК - Раковски

**Р Е Ш И:**

**УСТАНОВЯВА**нарушение на чл. 183, ал. 5 от ИК: „ Забранява се унищожаването и заличаването на агитационни материали, поставени по определения от кодекса ред, до края на изборния ден”.

На основание чл. 43, ал. 3 от Закона за административните нарушения и наказания **ВЪЗЛАГА** на РУП-Раковски да установи самоличността на нарушителя. След установяване на самоличността на нарушителя от РУП-Раковски, последните да умедомят ОИК – Раковски, за да се състави акт за установено административно нарушение.

Препис от Решението да се изпрати на РУП-Раковски.

Гласуване, както следва:

Мариана Милкова Баева за Лилияна Танчева Шопова за

Йовко Генов Стойков против Димитър Ташков Ташков за

Стойо Иванов Фитнев за Йосиф Климентов Терзийски за

Магда Костадинова Станчева за Йонка Иванова Шаркова за

Михаил Григоров Григоров за Красен Георгиев Стефанов за

Мария Лаврентова Домовчийска за

Решението подлежи на обжалване в тридневен срок от обявяването му пред Централната избирателна комисия на основание чл.88 от ИК.

**РЕШЕНИЕ   
№ 88  
08.10. 2015 г.**

ОТНОСНО: назначаване на специалист – юрист за подпомагане дейността на членовете на Общинска Избирателна комисия, при провеждане на изборите за общински съветници и за кметове, както и за национален референдум на 25 октомври 2015 г. със срок до 7 дни след обявяване на резултатите от изборите.

Въз основа на възникнали затруднения по отношение разрешаване на постъпили жалби за нарушаване на изискванията на предизборната кампания и на основание чл. 87, ал.1, т.1 и чл. 78 от Изборния кодекс Общинската избирателна комисия

**Р  Е  Ш  И :**

1. За подпомагане дейността на Общинската избирателна комисия за периода до 7 дни от обявяване на изборния резултат назначава специалист- юрист.
2. Възлага следните функции на юриста:

        -да подпомага дейността на ОИК;

1. Настоящото решение да се изпрати на кмета на община Раковски за сключване на договор със специалист - експерт;
2. Препоръчва назначаване на адвокат Мария Недялкова Лесова – Зенкова или адвокат Диана Иванова Рекина

Гласуване, както следва:

Мариана Милкова Баева за Лилияна Танчева Шопова за

Йовко Генов Стойков за Димитър Ташков Ташков за

Стойо Иванов Фитнев за Йосиф Климентов Терзийски за

Магда Костадинова Станчева за Йонка Иванова Шаркова за

Михаил Григоров Григоров за Красен Георгиев Стефанов за

Мария Лаврентова Домовчийска за

Решението подлежи на обжалване в тридневен срок от обявяването му пред Централната избирателна комисия на основание чл.88 от ИК.

ПРЕДСЕДАТЕЛ: Мариана Милкова Баева ..............

СЕКРЕТАР: Йовко Генов Стойков ............ **Особено мнение по Решение №87:**

Преразглеждането на жалбата не е актуално,понеже плакатите на ПП ,,БСП’’ които са залепени върху плакатите на ПП ,,ГЕРБ’’ са унищожени със залепени върху тях плакати на ПП ,,ГЕРБ’’ . Всички плакати на ПП ,,БСП’’ на територията на град Раковски са унищожени със залепени върху тях плакати на ПП,,ГЕРБ’’. Нарушенията на чл.183 от ИК, не водят до налагане на санкции.